*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2021. gada \_\_.\_\_\_\_\_

**.§**

**Informatīvais ziņojums “Par atļauju Finanšu ministrijai (Valsts ieņēmumu dienestam) uzņemties papildu valsts budžeta ilgtermiņa saistības un īstenot projektus un pasākumus Eiropas Komisijas tieši administrētajās programmās “Customs” un “Fiscalis””**

1. Pieņemt zināšanai iesniegto informatīvo ziņojumu.

2. Atbalstīt Valsts ieņēmumu dienesta iniciatīvu iesaistīties Eiropas Komisijas tieši administrēto programmu “Customs” un “Fiscalis” pasākumu īstenošanā 2021.–2027. gada plānošanas periodā, atbalstīt Valsts ieņēmumu dienesta iniciatīvu uzņemties minēto programmu centrālo pārvaldību (Granta koordinatora lomu) programmu pirmajā finansēšanas periodā un atļaut Finanšu ministrijai (Valsts ieņēmumu dienestam) uzņemties papildu valsts budžeta ilgtermiņa saistības atbilstoši informatīvajā ziņojumā norādītajam apjomam 2021., 2022., 2023. un 2024. gadā.

3. Šī protokollēmuma 2. punktā minēto programmu 2021.–2027. gada plānošanas perioda pasākumu īstenošanai Latvijā nepieciešamo valsts budžeta priekšfinansējumu, nepārsniedzot 10% no Latvijai apstiprinātā programmu finansējuma, pārdalīt no budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai”.

4. Finanšu ministrijai (Valsts ieņēmumu dienestam) pēc šī protokollēmuma 2. punktā minēto programmu finansēšanas perioda noslēguma maksājumu saņemšanas nodrošināt līdzekļu ieskaitīšanu izlietotā valsts budžeta priekšfinansējuma apmērā valsts pamatbudžeta ieņēmumos.

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Finanšu ministrs J. Reirs